CELEX: 32022R0931
Language: sk
Date: 2022-03-23 00:00:00
Title: Delegované nariadenie Komisie (EÚ) 2022/931 z 23. marca 2022, ktorým sa dopĺňa nariadenie Európskeho parlamentu a Rady (EÚ) 2017/625 stanovením pravidiel vykonávania úradných kontrol, pokiaľ ide o kontaminanty v potravinách (Text s významom pre EHP)

17.6.2022   
               
               
                  SK
               
               
                  Úradný vestník Európskej únie
               
               
                  L 162/7
               
            
         DELEGOVANÉ NARIADENIE KOMISIE (EÚ) 2022/931
         z 23. marca 2022,
         ktorým sa dopĺňa nariadenie Európskeho parlamentu a Rady (EÚ) 2017/625 stanovením pravidiel vykonávania úradných kontrol, pokiaľ ide o kontaminanty v potravinách
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2017/625 z 15. marca 2017 o úradných kontrolách a iných úradných činnostiach vykonávaných na zabezpečenie uplatňovania potravinového a krmivového práva a pravidiel pre zdravie zvierat a dobré životné podmienky zvierat, pre zdravie rastlín a pre prípravky na ochranu rastlín, o zmene nariadení Európskeho parlamentu a Rady (ES) č. 999/2001, (ES) č. 396/2005, (ES) č. 1069/2009, (ES) č. 1107/2009, (EÚ) č. 1151/2012, (EÚ) č. 652/2014, (EÚ) 2016/429 a (EÚ) 2016/2031, nariadení Rady (ES) č. 1/2005 a (ES) č. 1099/2009 a smerníc Rady 98/58/ES, 1999/74/ES, 2007/43/ES, 2008/119/ES a 2008/120/ES a o zrušení nariadení Európskeho parlamentu a Rady (ES) č. 854/2004 a (ES) č. 882/2004, smerníc Rady 89/608/EHS, 89/662/EHS, 90/425/EHS, 91/496/EHS, 96/23/ES, 96/93/ES a 97/78/ES a rozhodnutia Rady 92/438/EHS (nariadenie o úradných kontrolách) (1), a najmä na jeho článok 19 ods. 2 písm. a),
         keďže:
         
                     (1)
                  
                  
                     V nariadení (EÚ) 2017/625 sa stanovujú pravidlá úradných kontrol a iných úradných činností vykonávaných príslušnými orgánmi členských štátov na účely overovania dodržiavania právnych predpisov Únie týkajúcich sa potravín a ich bezpečnosti. V článku 109 uvedeného nariadenia sa členským štátom ukladá povinnosť zabezpečiť, aby príslušné orgány vykonávali úradné kontroly na základe viacročného národného plánu kontroly (ďalej len „VNPK“). V nariadení (EÚ) 2017/625 sa okrem toho spresňuje všeobecný obsah VNPK, kladie sa v ňom požiadavka, aby členské štáty vo svojich VNPK stanovili úradné kontroly kontaminantov v potravinách, a v tejto súvislosti sa v ňom Komisia splnomocňuje stanovením špecifických požiadaviek na vykonávanie úradných kontrol vrátane prípadných požiadaviek týkajúcich sa rozsahu vzoriek a stupňa výroby, spracovania a distribúcie, v ktorom sa majú dané vzorky odoberať.
                  
               
                     (2)
                  
                  
                     Nariadením (EÚ) 2017/625 sa zrušila smernica Rady 96/23/ES (2), v ktorej sa stanovovali opatrenia na monitorovanie určitých látok vrátane kontaminantov v prípade živých zvierat a produktov živočíšneho pôvodu a v ktorej sa konkrétne uvádzali požiadavky na plány členských štátov týkajúce sa monitorovania na účely zisťovania rezíduí alebo látok v rozsahu jej pôsobnosti. V nariadení (EÚ) 2017/625 však nie sú zahrnuté všetky opatrenia stanovené v uvedenej smernici alebo v aktoch prijatých Komisiou na jej základe. Cieľom tohto nariadenia spolu s vykonávacím nariadením Komisie (EÚ) 2022/932 (3) je preto v kontexte nariadenia (EÚ) 2017/625 zabezpečiť kontinuitu pravidiel uvedených v smernici 96/23/ES týkajúcich sa obsahu VNPK a jeho prípravy, ako aj rozsahu vzoriek a stupňa výroby, spracovania a distribúcie, v ktorom sa majú odoberať vzorky, pokiaľ ide o kontaminanty v potravinách.
                  
               
                     (3)
                  
                  
                     V súlade s článkom 19 nariadenia (EÚ) 2017/625, v ktorom sa komplexne odkazuje na kontaminanty v potravinách, je však vhodné, aby sa toto nariadenie uplatňovalo aj na úradné kontroly potrebné na zistenie prítomnosti všetkých kontaminantov, ktoré patria do rozsahu pôsobnosti nariadenia Rady (EHS) č. 315/93 (4). Toto nariadenie by sa preto malo uplatňovať na úradné kontroly potrebné na zistenie prítomnosti kontaminantov v potravinách, v prípade ktorých sú v právnych predpisoch Únie stanovené maximálne hladiny alebo iné regulačné hladiny, ktoré si vyžadujú konanie príslušných orgánov, alebo ho iniciujú.
                  
               
                     (4)
                  
                  
                     Výskyt ortuti v potravinách možno pripísať kontaminácii životného prostredia, keďže v Únii sú pesticídy obsahujúce ortuť už vyše tridsať rokov zakázané. Na úradné kontroly týkajúce sa maximálnych hladín zlúčenín ortuti stanovené v nariadení Európskeho parlamentu a Rady (ES) č. 396/2005 (5), smernici Komisie 2006/125/ES (6), delegovanom nariadení Komisie (EÚ) 2016/127 (7) a delegovanom nariadení Komisie (EÚ) 2016/128 (8) by sa teda namiesto špecifických pravidiel kontroly rezíduí pesticídov malo takisto vzťahovať toto nariadenie.
                  
               
                     (5)
                  
                  
                     V záujme zabezpečenia účinného zamerania úradných kontrol vo všetkých členských štátoch je vhodné stanoviť pravidlá týkajúce sa kombinácií kontaminantov alebo skupín kontaminantov a skupín komodít, pri ktorých majú členské štáty odoberať vzorky, ako aj stratégiu odberu vzoriek vrátane kritérií, ktoré sa majú používať na vymedzenie obsahu ich plánov a vykonávania súvisiacich úradných kontrol.
                  
               
                     (6)
                  
                  
                     Preto je vhodné doplniť článok 19 ods. 1 nariadenia (EÚ) 2017/625 stanovením pravidiel vykonávania úradných kontrol, pokiaľ ide o kontaminanty v potravinách.
                  
               
                     (7)
                  
                  
                     V článku 150 ods. 1 nariadenia (EÚ) 2017/625 sa stanovuje prechodné obdobie, ktoré trvá do 14. decembra 2022 a na základe ktorého sú členské štáty povinné vykonávať úradné kontroly v súlade so smernicou 96/23/ES. V článku 19 ods. 1 nariadenia (EÚ) 2017/625 sa stanovuje, že úradné kontroly na overenie dodržiavania pravidiel týkajúcich sa potravín a ich bezpečnosti, ako aj pravidiel týkajúcich sa krmív a ich bezpečnosti zahŕňajú úradné kontroly príslušných látok vrátane látok, ktoré sa majú používať v materiáloch prichádzajúcich do styku s potravinami, ako aj kontaminantov a nepovolených, zakázaných a nežiaducich látok, ktorých používanie alebo prítomnosť v prípade plodín alebo zvierat alebo pri výrobe či spracúvaní potravín alebo krmív môže viesť k rezíduám týchto látok v potravinách alebo krmivách. Keďže sa však posledné plány monitorovania prijaté členskými štátmi podľa smernice 96/23/ES budú vzťahovať aj na rok 2022, a teda sa budú uplatňovať aj po 14. decembri 2022, je vhodné, aby sa toto nariadenie uplatňovalo od 1. januára 2023,
                  
               PRIJALA TOTO NARIADENIE:
         
            Článok 1
            Na účely tohto nariadenia sa uplatňuje vymedzenie pojmu „kontaminujúca látka“ (ďalej len „kontaminant“) uvedené v článku 1 ods. 1 druhom pododseku nariadenia Rady (EHS) č. 315/93.
         
         
            Článok 2
            Členské štáty musia kontrolovať prítomnosť kontaminantov v potravinách v súlade s prílohou I.
            Členské štáty prijmú stratégiu odberu vzoriek v súlade s kritériami stanovenými v prílohe II.
         
         
            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od 1. januára 2023.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 23. marca 2022
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 95, 7.4.2017, s. 1.
         
            (2)  Smernica Rady 96/23/ES z 29. apríla 1996 o opatreniach na monitorovanie určitých látok a ich rezíduí v živých zvieratách a živočíšnych produktoch a o zrušení smerníc 85/358/EHS a 86/469/EHS a rozhodnutí 89/187/EHS a 91/664/EHS (Ú. v. ES L 125, 23.5.1996, s. 10).
         
            (3)  Vykonávacie nariadenie Komisie (EÚ) 2022/932 z 9. júna 2022 o jednotných praktických opatreniach na vykonávanie úradných kontrol, pokiaľ ide o kontaminanty v potravinách, o špecifickom dodatočnom obsahu viacročných národných plánov kontroly a o špecifických dodatočných opatreniach na ich prípravu (pozri stranu 13 tohto úradného vestníka).
         
            (4)  Nariadenie Rady (EHS) č. 315/93 z 8. februára 1993, ktorým sa stanovujú postupy Spoločenstva u kontaminujúcich látok v potravinách (Ú. v. ES L 37, 13.2.1993, s. 1).
         
            (5)  Nariadenie Európskeho parlamentu a Rady (ES) č. 396/2005 z 23. februára 2005 o maximálnych hladinách rezíduí pesticídov v alebo na potravinách a krmivách rastlinného a živočíšneho pôvodu a o zmene a doplnení smernice Rady 91/414/EHS (Ú. v. EÚ L 70, 16.3.2005, s. 1).
         
            (6)  Smernica Komisie 2006/125/ES z 5. decembra 2006 o potravinách spracovaných na báze obilnín a detskej potrave určených pre dojčatá a malé deti (Ú. v. EÚ L 339, 6.12.2006, s. 16).
         
            (7)  Delegované nariadenie Komisie (EÚ) 2016/127 z 25. septembra 2015, ktorým sa dopĺňa nariadenie Európskeho parlamentu a Rady (EÚ) č. 609/2013, pokiaľ ide o osobitné požiadavky na zloženie a informácie platné pre počiatočnú dojčenskú výživu a následnú dojčenskú výživu a pokiaľ ide o požiadavky na informácie týkajúce sa výživy dojčiat a malých detí (Ú. v. EÚ L 25, 2.2.2016, s. 1).
         
            (8)  Delegované nariadenie Komisie (EÚ) 2016/128 z 25. septembra 2015, ktorým sa dopĺňa nariadenie Európskeho parlamentu a Rady (EÚ) č. 609/2013, pokiaľ ide o osobitné požiadavky na zloženie potravín na osobitné lekárske účely a na informácie o nich (Ú. v. EÚ L 25, 2.2.2016, s. 30).
      
      
         
            PRÍLOHA I
            Pravidlá výberu špecifickej kombinácie kontaminantov alebo skupín kontaminantov a komoditných skupín
            
               1.   
               Členské štáty musia kontrolovať tieto kombinácie kontaminantov alebo skupín kontaminantov v týchto komoditných skupinách:
               
                           Komoditné skupiny
                        
                        
                           Halogénované perzistentné organické látky
                        
                        
                           Kovy
                        
                        
                           Mykotoxíny
                        
                        
                           Ostatné kontaminanty
                        
                     
                           Nespracované hovädzie, ovčie a kozie mäso (vrátane jedlých drobov)
                        
                        
                           x
                        
                        
                           x
                        
                        
                            
                        
                        
                           x
                        
                     
                           Nespracované bravčové mäso (vrátane jedlých drobov)
                        
                        
                           x
                        
                        
                           x
                        
                        
                            
                        
                        
                           x
                        
                     
                           Nespracované mäso zvierat čeľade koňovité (vrátane jedlých drobov)
                        
                        
                            
                        
                        
                           x
                        
                        
                            
                        
                        
                           x
                        
                     
                           Nespracované hydinové mäso (vrátane jedlých drobov)
                        
                        
                           x
                        
                        
                           x
                        
                        
                            
                        
                        
                           x
                        
                     
                           Nespracované mäso z iných suchozemských hospodárskych zvierat (*) (vrátane jedlých drobov)
                        
                        
                            
                        
                        
                           x
                        
                        
                            
                        
                        
                            
                        
                     
                           Surové mlieko hovädzieho dobytka, oviec a kôz
                        
                        
                           x
                        
                        
                           x
                        
                        
                           x
                        
                        
                           x
                        
                     
                           Čerstvé slepačie vajcia a ostatné vajcia
                        
                        
                           x
                        
                        
                           x
                        
                        
                            
                        
                        
                           x
                        
                     
                           Med
                        
                        
                            
                        
                        
                           x
                        
                        
                            
                        
                        
                           x
                        
                     
                           Nespracované produkty rybolovu (**) (okrem kôrovcov)
                        
                        
                           x
                        
                        
                           x
                        
                        
                            
                        
                        
                           x
                        
                     
                           Kôrovce a lastúrniky
                        
                        
                           x
                        
                        
                           x
                        
                        
                            
                        
                        
                           x
                        
                     
                           Tuky a oleje zo suchozemských a z morských živočíchov
                        
                        
                           x
                        
                        
                           x
                        
                        
                            
                        
                        
                           x
                        
                     
                           Spracované výrobky živočíšneho pôvodu (***)
                           
                        
                        
                           x
                        
                        
                           x
                        
                        
                            
                        
                        
                           x
                        
                     
            
               2.   
               
                  Členské štáty posúdia všetky kombinácie kontaminantov alebo skupín kontaminantov a komoditných skupín potravín neživočíšneho pôvodu, v prípade ktorých sa v právnych predpisoch Únie stanovujú maximálne hladiny alebo iné regulačné hladiny.
               
            
            
               3.   
               Na účely výberu špecifických kombinácií kontaminantov alebo skupín kontaminantov a komoditných skupín, ktoré sa majú kontrolovať, je každý členský štát povinný posúdiť tieto kritériá:
               
                           a)
                        
                        
                           frekvenciu zistenia prípadov nesúladu vo vzorkách daného členského štátu, vo vzorkách iných členských štátov alebo vo vzorkách tretích krajín, a to najmä vtedy, ak sú takéto prípady nahlásené v rámci systému rýchleho varovania pre potraviny a krmivá alebo v rámci systému administratívnej pomoci a spolupráce;
                        
                     
                           b)
                        
                        
                           dostupnosť vhodných laboratórnych metód a analytických štandardov;
                        
                     
                           c)
                        
                        
                           potenciálne riziko pre spotrebiteľov alebo určité skupiny obyvateľstva, ktoré vyplýva z konzumácie kontaminantov prítomných v potravinách, a to s prihliadnutím na relevantné informácie, ktoré má k dispozícii Európsky úrad pre bezpečnosť potravín, alebo v prípade absencie takých informácií s prihliadnutím na iné zdroje informácií, ako sú vedecké publikácie alebo vnútroštátne posúdenia rizík;
                        
                     
                           d)
                        
                        
                           údaje týkajúce sa spotreby (vzorce expozície prostredníctvom potravín);
                        
                     
                           e)
                        
                        
                           v súvislosti s potravinami, ktoré patria do rozsahu pôsobnosti plánu kontrol potravín živočíšneho pôvodu, ktoré vstupujú do Únie, ako sa opisuje v článku 5 nariadenia (EÚ) 2022/932, sa zohľadňujú aj tieto kritériá (ak sú k dispozícii):
                           
                                       i)
                                    
                                    
                                       výsledky kontrol Komisie v tretích krajinách;
                                    
                                 
                                       ii)
                                    
                                    
                                       všetky informácie, ktoré spochybňujú spoľahlivosť záruk v súvislosti so súladom dovážaných potravín s pravidlami Únie;
                                    
                                 
                                       iii)
                                    
                                    
                                       informácie o potrebe zvýšenej obozretnosti.
                                    
                                 
                     
            
               (*)  Iné suchozemské poľnohospodárske zvieratá vymedzené v položke 1017000 v časti A prílohy I k nariadeniu (ES) č. 396/2005.
            
               (**)  Produkty rybolovu vymedzené v nariadení Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (Ú. v. EÚ L 139, 30.4.2004, s. 55).
            
               (***)  Spracované výrobky vymedzené v nariadení Európskeho parlamentu a Rady (ES) č. 852/2004 z 29. apríla 2004 o hygiene potravín (Ú. v. EÚ L 139, 30.4.2004, s. 1).
         
      
      
         
            PRÍLOHA II
            Kritériá stratégie odberu vzoriek
            
               1.   
               V prípade každého prevádzkovateľa potravinárskeho podniku, ktorý sa má podrobiť kontrole, musí členský štát pri výbere druhu potravín, ktoré sa majú kontrolovať, posúdiť tieto kritériá:
               
                           a)
                        
                        
                           predchádzajúci výskyt prípadov nedodržiavania predpisov;
                        
                     
                           b)
                        
                        
                           nedostatky pri uplatňovaní analýzy nebezpečenstva a kritických kontrolných bodov a súvisiacich samokontrol;
                        
                     
                           c)
                        
                        
                           nedostatky pri vedení záznamov podľa požiadaviek vymedzených v oddiele III v časti A prílohy I k nariadeniu (ES) č. 852/2004;
                        
                     
                           d)
                        
                        
                           výber reprezentatívnej vzorky bez ohľadu na veľkosť prevádzkovateľa potravinárskeho podniku;
                        
                     
                           e)
                        
                        
                           novovznikajúce situácie (zmeny vzorcov spotreby, prírodné katastrofy alebo hospodárske problémy, ktoré spôsobujú zmeny v potravinových obchodných reťazcoch atď.).
                        
                     
            
               2.   
               Každý členský štát musí pri výbere bitúnkov, rozrábkarní, prevádzkarní na produkciu mlieka, prevádzkarní na produkciu produktov rybolovu a produktov akvakultúry a na ich uvádzanie na trh, prevádzkarní na produkciu medu, prevádzkarní na produkciu vajec a baliarní vajec posúdiť tieto kritériá:
               
                           a)
                        
                        
                           kritériá uvedené v bode 3 prílohy I a v bode 1 tejto prílohy;
                        
                     
                           b)
                        
                        
                           podiel príslušných prevádzkarní na celkovom objeme produkcie bitúnkov, rozrábkarní, prevádzkarní na produkciu mlieka, prevádzkarní na produkciu produktov rybolovu a produktov akvakultúry a na ich uvádzanie na trh, prevádzkarní na produkciu medu, prevádzkarní na produkciu vajec a baliarní vajec daného členského štátu;
                        
                     
                           c)
                        
                        
                           príslušný pôvod zabitých zvierat, mlieka, produktov akvakultúry, medu a vajec.
                        
                     
            
               3.   
               
                  Pri odbere vzoriek je potrebné vynaložiť úsilie na zabránenie viacnásobnému odberu vzoriek od jedného prevádzkovateľa potravinárskeho podniku, pokiaľ daný prevádzkovateľ nebol identifikovaný na základe kritérií uvedených v bode 1 alebo ak sa v pláne kontrol neuvádza náležité odôvodnenie. Zabezpečí sa dodržiavanie plánovanej frekvencie kontrol.
               
            
            
               4.   
               
                  Pokiaľ ide o potraviny patriace do rozsahu pôsobnosti plánu kontrol, ktorý sa týka potravín uvádzaných na trh Únie v zmysle článku 4 nariadenia (EÚ) 2022/932, vzorky sa odoberajú z potravín uvedených na trh a z potravín určených na uvedenie na trh (prvovýroba, voľný chov, bitúnky, stupne spracovania potravín, ich skladovania alebo predaja atď.).